stanford-oval/wikipedia huggingface dataset:
Constance Binney
Aiheesta muualla

Kuvia tai muita tiedostoja aiheesta Constance Binney Wikimedia Commonsissa
Constance Binney Internet Movie Databasessa. (englanniksi)
Kalógeros (Síkinos)

| --- | --- |
Sijainti:  36°37′57″N, 25°03′19″E, Síkinos Thíra, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,07 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kalógeros (kreik. Καλόγερος) on pieni Kreikan saari, joka kuuluu Kykladien saariryhmän ja sijaitsee Síkinoksen saaren lounaispuolella. Saaren pinta-ala on noin 0,07 neliökilometriä ja se on asumaton (vuonna 2011). Hallinnollisesti Kalógeros kuuluu Síkinoksen kuntaan, Thíran alueyksikköön ja Etelä-Egean saarten alueeseen.
Kaisa Hietala

| Kaisa Hietala> Henkilötiedot |
| --- | --- |
Syntynyt: 1971 (ikä 52–53) Ranua, Suomi
Muut tiedot
Hallitusjäsenyydet:   Exxon Mobil (2021–)  Smurfit Kappa (2020–)  Tracegrow (puheenjohtaja, 2019–)  Kemira (2016–2021) 
Tutkinnot:  Filosofian maisteri (geofysiikka), Oulun yliopisto  Filosofian maisteri (ympäristötieteet), Cambridgen yliopisto
Kaisa Helena Hietala (s. 1971 Ranua) on suomalainen yritysjohtaja ja hallitusammattilainen, joka valittiin energiayhtiö Exxon Mobilin hallitukseen toukokuussa 2021. Valinnan taustalla oli aktivistisijoittajaksi kutsuttu sijoitusyhtiö Engine No. 1, joka onnistui houkuttelemaan Exxon Mobilin suursijoittajia tukemaan Hietalan ja kolmen muun ehdokkaan valintaa yhtiön hallitukseen. Hallituksen kokoonpanoon vaikuttaminen on yksi aktivistisijoittajien keinoista saada Exxon Mobil huomioimaan strategiassaan aiempaa paremmin kestävän kehityksen periaatteet ja ilmastonmuutoksen hillitsemisen.
Työura

Valmistuttuaan Cambridgen yliopistosta vuonna 1997 Hietala työllistyi Nesteelle, jossa hän työskenteli reilut 20 vuotta. Viimeksi Hietala työskenteli yhtiön Uusiutuvat tuotteet -toimialan johtajana vuosina 2014–2019. Hietalan johdolla uusiutuvien polttoaineiden tuotannosta kasvoi aikaisemmin öljynjalostukseen keskittyneen Nesteen merkittävin liiketoiminta-alue. Hän siirtyi pois yhtiöstä Peter Vanackerin tultua yhtiön toimitusjohtajaksi.
Hietala toimi vuoden 2021 kevääseen saakka Gaia Consultingin osakkaana. Hän luopui osakkuudesta, kun yhtiö myytiin Swecolle. Toukokuussa 2023 Hietala aloitti vastaperustetun suomalaisen Greencode Ventures -pääomasijoitusyhtiön partnerina.
Conspiracy.com

| Conspiracy> com.Antitrust |
| --- | --- |

Ohjaaja:  Peter Howitt
Käsikirjoittaja:  Howard Franklin
Tuottaja:  David Hoberman Ashok Amritraj Yahoo! Movies Yahoo
Säveltäjä:  Don Davis
Kuvaaja:  John Bailey
Leikkaaja:  Zach Staenberg
Tuotantosuunnittelija:  Catherine Hardwicke
Pääosat:   Ryan Phillippe  Rachael Leigh Cook  Claire Forlani  Tim Robbins 
Valmistustiedot
Valmistusmaa:  Yhdysvallat
Tuotantoyhtiö:   Hyde Park Entertainment  Industry Entertainment  Metro-Goldwyn-Mayer 
Levittäjä:  Metro-Goldwyn-Mayer Netflix
Ensi-ilta:  2001
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Conspiracy.com on vuonna 2001 Yhdysvalloissa valmistunut tietoteknikoista kertova jännityselokuva. Elokuvan alkuperäinen nimi oli Antitrust Microsoftia vastaan sovelletun Yhdysvaltojen lain mukaan. Nimi vaihdettiin Euroopan levitystä varten, koska alkuperäisen nimen ei uskottu olevan niin tunnettu. Elokuva on satiiri Microsoftin ja vapaan ohjelmoinnin, kuten Linuxin, huonoista väleistä.
Elokuvassa kuvataan nuoria innokkaita ohjelmoijia, jotka perustavat uuden yrityksen. Kontrastina pienyritykselle on suuryritys nimeltä NURV, joka tarjoaa rahaa, viihtyisän työympäristön ja mahdollisuuksia luovaan työskentelyyn. NURVin pääjohtaja vaikuttaa aluksi mukavalta ja ystävälliseltä, mutta lopulta elokuvan sankari saa selville yrityksen pimeän puolen...
Aiheesta muualla

Ebert, Roger: Antitrust RogerEbert.com.  12.1.2001. Viitattu 17.6.2021. (englanniksi)
Bradshaw, Peter: AntiTrust The Guardian.  4.5.2001. Viitattu 17.6.2021. (englanniksi)
Thomson, Michael: AntiTrust (2001) BBC Movies.  18.4.2001. Viitattu 17.6.2021. (englanniksi)
Chathaminmeriharakka

| Chathaminmeriharakka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Meriharakat Haematopodidae
Suku::  Meriharakat Haematopus
Laji::  chathamensis
Kaksiosainen nimi
 Haematopus chathamensis  Hartert, 1927 
Katso myös
   Chathaminmeriharakka Wikispeciesissä   Chathaminmeriharakka Commonsissa 
Infobox OKNimi-testi OKIUCN-testi OK: 
Chathaminmeriharakka (Haematopus chathamensis) on Uuden-Seelannin endeeminen, meriharakoiden sukuun kuuluva, erittäin uhanalainen kahlaajalintu.
Koko ja ulkonäkö

Täysikasvuinen lintu kasvaa noin 48 senttimetrin pituiseksi ja 600 gramman painoiseksi. Höyhenpeite on valko-musta, nokka ja silmät punaiset, jalkojen väritys on vaaleanpunainen.
Ravinto

Ravinto koostuu selkärangattomista.
Lisääntyminen

Linnut ovat yksiavioisia. Pesät ovat yksinkertaisia kuoppia hiekassa tai soran seassa. Molemmat parista hautovat munia. Munia munitaan yhdestä kolmeen, joita haudotaan yhteensä noin 29 päivän ajan.
Levinneisyys ja uhat

Lintua tavataan ainoastaan Chathamsaarten saariryhmän saarilla. Kannan koko pieneni radikaalisti aina vuoteen 1998 asti, jolloin vahvemmat suojelutoimet aloitettiin. Vuoteen 2004 mennessä kannan koko saatiin suojelutoimien ansiosta kaksinkertaistettua. Tuolloin elossa olevia yksilöitä oli 311 kappaletta, sisältäen 88 lisääntyvää paria. Suurimmat uhat muodostavat ei-luontaiset pedot, kuten kissat ja siilit, mutta myös kotoperäinen vekaluhtakana saalistaa linnun munia.
Muuta

Chathaminmeriharakka luokitellaan, lähteestä riippuen, nokimeriharakan alalajiksi  tai täysin omaksi lajikseen. Joissakin lähteissä tyydytään toteamaan lajijaon olevan epävarma. Vuonna 2007 julkaistun, DNA-analyysiin perustuvan, tutkimuksen perusteella on kuitenkin syytä pitää chathaminmeriharakkaa omana lajinaan.
CivCity: Rome

| CivCity: Rome |
| --- | --- |

Kehittäjä:  Firefly Studios   Firaxis Games
Julkaisija:  2K Games
Jakelija:  Steam ja GOG.com
Suunnittelija:  Simon Bradbury
Pelisarja:  Civilization
Julkaistu:  2006
Lajityyppi:  strategiapeli
Pelimuoto:  yksinpeli
Ikäluokitus:  ESRB: Kaikenikäisille  PEGI 12 
Alusta:  Windows
Jakelumuoto:  CD-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
CivCity: Rome on Firefly Studios ja Firaxis Games kehittämä kaupunginrakennuspeli. Peli on julkaistu vuonna 2006 Windowsille.
Pelaaminen

Pelissä on tarkoitus rakentaa antiikin roomalainen kaupunki.
Pelissä on mahdollisuus pelata yksittäisiä tehtäviä, tai nousta tarinallisemmin ohjatussa campaign-pelimuodossa pienen kylän insinööristä suurkaupungin johtajaksi.
Pelaajan tehtävä on rakentaa kaupunkia siten, että se voi laajeta. Ensimmäiseksi on valittava paikka kaupungin keskustalle. Tähän rakennukseen kaupunkiin muuttavat kokoontuvat odottamaan töitä. Alkuun pelissä on valittavissa vain yhdenlaisia asuinrakennuksia. Asuintalot päivittyvät sitä myötä kun niiden ympäristöön rakentaa muita rakennuksia täyttämään asukkaiden tarpeet. Alkuun tarvitaan muun muassa kaivo, leipomo, lihakauppa ja räätäli joka valmistaa tunikoita. Kun kotitalous on keskiluokkaistunut, se voi muuttaa insulaan, joka on rakennettu liiketilan päälle. Kun tarjolla on enemmän ylellisyyksiä, kuten kylpylä, orjakauppias ja hienompia toogia valmistava räätäli, insulasta asukkaat voivat muuttaa domukseen, joka taas voidaan päivittää ylelliseksi villaksi.
Tuotteita valmistavat liikkeet tarvitsevat raaka-aineita, joita tuotetaan maatiloilla. Lisäksi jotkin tuotteet tarvitsevat käsittelyä ennen kuin niistä voidaan valmistaa tuotteita: esimerkiksi vehnä voidaan varastoida sellaisenaan, mutta se täytyy ensin myllätä jotta siitä voidaan valmistaa leipää. Kaupunki tarvitsee myös raaka-aineita, kuten kiveä, puuta ja rautaa, joita voidaan joko tuottaa itse tai ostaa muiden tuotteiden ohella toisista kaupungeista. Ylimääräiset raaka-aineet varastoidaan ruoka-aittoihin ja varastoihin odottamaan käyttöä.
Jokaisessa tuottavassa rakennuksessa on työntekijöitä, jotka ovat kaupungin asukkaita. Jotta asukkaat olisivat tyytyväisiä, kaupungissa täytyy olla tarpeeksi ruokaa, työpaikkoja, asuntoja ja yleellisyyksiä. Myös kaupungin sivistyksen taso vaikuttaa asukkaiden tyytyväisyyteen. Siihen voi vaikuttaa rakentamalla esimerkiksi puistoja, temppeleitä ja gladiaattoriareenoita. Jos kaupungin yleinen mieliala on negatiivinen, asukkaat alkavat muuttaa pois.
Pelin strategisuus perustuu siihen, että pelaajan täytyy suunnitella asuin- ja tuotantorakennusten sijainti siten, että asuinalueet kehittyvät. Työpaikkoja täytyy olla oikea määrä suhteessa asukasmäärään, ja myös talous on pidettävä tasapainossa. Pelaaja voi tarvittaessa pyytää senaatilta lainaa.
Tehtävästä riippuen pelaajan täytyy myös puolustaa kaupunkiaan. Tätä varten on rakennettava varuskunta, joka laajenee sitä mukaa kun kaupunki tuottaa aseita miekka- ja keihäspajoissa.
CivCity: Rome sisältää samankaltaisuuksia Firaxis Gamesin tunnetun Civilization-pelisarjan kanssa. Tuttuun tapaan pelaaja voi tutkimuksia tekemällä saada tehostuksia, esimerkiksi enemmän verovaroja, enemmän tuottoa jonkin tyypin rakennuksille tai mahdollistaa ihmeen, kuten Colosseumin rakentamisen. Toinen Civilization-sarjasta peritty ominaisuus on Civilopedia, joka yhdistää pelin sen historialliseen perustaan, ja jonka avulla voi perehtyä enemmän pelin teemaan, elämään roomalaisessa kaupungissa.
Vastaanotto

Peli sai GameSpotin arvostelussa arvosanaksi 6.6/10. Peli sai kritiikkiä vanhentuneesta ulkoasusta, kömpelöstä käyttöliittymästä ja tavanomaisesta pelattavuudesta.
Aiheesta muualla

CivCity: Rome MobyGamesissa (englanniksi)
Justine Béhanzin

Justine Béhanzin (s. 1911 Dahomey)  oli kätilö ja ammattiyhdysliikkeen aktivisti, joka tunnetaan henkilönä, joka taisteli naisten itsenäisyyden puolesta Beninissä.
Elämä

Justine Béhanzin oli kuningas Béhanzinin pojantytär. Justine Béhanzinin otti mukaan politiikkaan hänen isänsä, joka vei hänet ensimmäiseen salaiseen tapaamiseen, kun hän oli vain 12-vuotias. Ranskan Dahomeyssa tukahdutettiin nationalistisia ajatuksia 1920- ja 1930-luvuilla. Justine Béhanzin isä ja hänen militanttitoverinsa tekivät hänestä lähettilään. Hän välitti Abomeyhin, Lokossaan ja Porto-Novoon viestejä, jotka julkaistiin kansallismielisessä sanomalehdessä Dahomeyn ääni. Justine Béhanzin hyötyi myös nuoremman veljensä Louis Sènaïnon Béhanzinin tuesta.lähde tarkemmin?
Poliittinen elämä

Vuonna 1961 Justine Béhanzin kieltäytyi terveysministerin virasta, jota presidentti Hubert Maga tarjosi. Hän totesi:
Hylkäsin tämän tarjouksen, koska olin antanut itselleni olennaisen tehtävän. Autamme ensin naisten kouluttamisesa, jotta  he voivat kokoontua puhumaan yhdellä äänellä. Koska tätä tavoitetta ei saavutettu, katsoin että ei ollut vielä minun aikani…
Todellisuudessa Justine Béhanzin vastusti presidentti Hubert Magan hallintoa. Naisasiaa puolustava taistelija pikemminkin kannatti tasavallan varapresidentin ja presidentti Maga:n liittolaisen Sourou Migan Apithyn poliittisia ajatuksia.
Vuonna 1964 hän kieltäytyi myös presidentti Justin Ahomadégbén (1964-1965) tarjouksesta, jossa hänelle haluttiin antaa ministerin salkku. Béhanzin kieltyäytyi, koska hänelle ei sanojensa mukaan ollut vielä tullut aika hoitaa ministerin tehtävää .
Vuonna 1969 Justine Béhanzin oli maan kansalliskokouksen jäsen. Monet tämän ajan poliittisten auktoriteettien vaimot ovat huomauttaneet, että naiset vaikuttivat, olematta etujoukossa, tiettyihin miesten tekemiin päätöksiin.
Poliittinen elämä > Militantti ja aktivisti

Ammattiliittojen aktivistina Justine Béhanzin perusti Sourou Migan Apithyn kanssa noin vuonna 1946 poliittisen puolueen PRD:n (Parti Républicain du Dahomey, Dahomeyn republikaaninen puolue), jonka tavoitteena oli tuolloin edistää naisten osallistumista poliittiseen elämään.
Marraskuun lopulla 1946 syntyi Dahomeyhin ensimmäinen suuri puolue, Union Progressiste Dahoméenne (UPD, Dahomeyn progressiivinen unioni). Justine Béhanzin, joka oli jo ammattiliittojen aktivisti, osallistui UPD:n luomiseen, mutta oli varuillaan. Hän totesi myöhemmin: "Naiset eivät voineet tavata avoimesti. He pelkäsivät muutosta, joka oli tarpeellista työnsä pelastamiseksi. Keskustelimme usein, kuinka taistelemme  ollaksemme miesten kaltaisia”.
Poliittinen elämä > Lausuntoja

Justine Béhanzinista kerrotaan useissa Beninin yleisradion ORTB:n hänestä tekemissä dokumenteissa, joiden otsikkona oli Naisen taistelu Dahomeyn itsenäisyyden puolesta. Raportissa Hubert Maga sanoo:
Ensinnäkin hän oli sydämellinen, dynaaminen nainen, ja sitten hän tietysti astui politiikkaan. Hän teki yhteistyötä minun ja useiden poliittisten puolueiden kanssa, koska hän tahtoi puolustautua ja tehdä paremmin.
Robert Dossou:
Hän ei ole vain symboli, vaan enemmän kuin symboli... Opiskeluvuosiamme Victor Ballotissa 1950-luvulla leimasi Justine Béhanzinin hahmo… Hän oli malli nuorelle työssä käyvälle sukupolvelle… hän on yksi naisista, jotka antoivat maalle työpaikan.
Isabelle Tevoedjre:
Taistelija ja taistelija ehdottomasti, voi kyllä! Hän esitti näkökantansa. Vertaaan häntä Madame Sogloon. Justine Béhanzin oli nainen, joka ilmaisi mielipiteensä. Hän oli etujoukon solu.
Kunnianosoitukset

Justine Béhanzin nimitettiin Beninin kansallisen ritarikunnan komentajaksi ja sosiaalisten ansioiden ritarikunnan komentajaksi 2. elokuuta 1970. Vasta vuonna 1997 presidentti Kérékoun hallinnon aikana hän hyväksyi Beninin kansallisen ritarikunnan komentajan arvon 96-vuotiaana.
Käännös suomeksi
Kaisa & Kumppanit

Kaisa & Kumppanit oli suomalainen humppayhtye, jonka keulakuvana ja laulajana oli Kaisa Saari. Yhtyeen kotipaikka oli Huittinen, jossa yhtye oli perustettu Kaisa Saaren ja hänen miehensä Pauli Saaren (1931–2020) johdolla. Kaisa & Kumppanit toimi vuosina 1971–1991 ja julkaisi kymmenen albumia. Yhtyeen ohjelmisto koostui vanhasta tanssimusiikista ja sen esiintymiset keskittyivät Turun, Porin ja Tampereen väliselle alueelle. Alkuvuosina yhtyeessä oli Kaisa Saaren lisäksi seitsemän soittajaa, myöhemmin se kiersi viiden miehen voimin.
Jäsenet

Kaisa Saari, laulu
Pauli Saari, hanuri
Paavo Paunu, hanuri
Hannu Paunu,kitara
Ilkka Kotiranta, basso, saksofoni
Pentti Salorinne, rummut
Diskografia

Muistojen hetket (1980)
Laulellen (1980)
Kymmenen vuotta (1981)
Vanhaan hyvään aikaan (1982)
Menneiltä ajoilta (1984)
Rakkauden laulu (1985)
Iloinen laulaja (1987)
Muistojen helminauha (1988)
Ruusut (1990)
Pelimannin jäähyväiset (1992)
Kalóvolos

| --- | --- |
Sijainti:  37°21′20″N, 26°45′56″E, Pátmos Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,294 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kalóvolos (kreik. Καλόβολος) on pieni Kreikan saari, joka kuuluu Dodekanesian saariryhmään ja tarkemmin Arkoín saariin ja sijaitsee Arkoín ja Makronísin saarten kaakkoispuolella. Saaren pinta-ala on noin 0,294 neliökilometriä ja se on asumaton (vuonna 2011). Hallinnollisesti Kalóvolos kuuluu Pátmoksen kuntaan, Kálymnoksen alueyksikköön ja Etelä-Egean saarten alueeseen.
Kalóvolos on osa lintudirektiivin mukaista Natura 2000 -aluetta yhdessä muiden lähisaarten kanssa.
Kalógeroi (Tínos)

| --- | --- |
Sijainti:  37°40′16″N, 24°58′11″E, Tínos Tínos, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,053 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kalógeroi (kreik. Καλόγεροι) on pieni Kreikan saari, joka kuuluu Kykladien saariryhmään ja sijaitsee Tínoksen saaren luoteiskärjen edustalla. Saaren pinta-ala on noin 0,053 neliökilometriä ja se on asumaton. Hallinnollisesti Kalógeroi kuuluu Tínoksen kuntaan, Tínoksen alueyksikköön ja Etelä-Egean saarten alueeseen. Kalógeroin vieressä sijaitsee Dýsvaton saari.
Cinderella – Tuhkimon tarina

| Cinderella – Tuhkimon tarina> Cinderella |
| --- | --- |

Ohjaaja:  Kenneth Branagh
Käsikirjoittaja:  Aline Brosh McKenna Chris Weitz
Perustuu:  Charles Perraultin satuun Tuhkimo sekä Clyde Geronimin, Hamilton Lusken ja Wilfred Jacksonin elokuvaan Tuhkimo
Tuottaja:  David Barron Simon Kinberg
Säveltäjä:  Patrick Doyle
Kuvaaja:  Haris Zambarloukos
Leikkaaja:  Martin Walsh
Tuotantosuunnittelija:  Dante Ferretti
Pukusuunnittelija:  Sandy Powell
Lavastaja:  Dante Ferretti
Pääosat:  Lily James Richard Madden Cate Blanchett Helena Bonham Carter
Valmistustiedot
Valmistusmaa:  Yhdysvallat Yhdistynyt kuningaskunta
Tuotantoyhtiö:  Walt Disney Pictures
Levittäjä:  Walt Disney Studios Motion Pictures The Walt Disney Company Iberia, S.L. (käännä suomeksi) Fórum Hungary Netflix Disney+
Ensi-ilta:  13. maaliskuuta 2015
Kesto:  105 minuuttia
Alkuperäiskieli:  englanti
Budjetti:  95 milj. dollaria
Tuotto:  542,7 milj. dollaria
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Cinderella – Tuhkimon tarina (engl. Cinderella) on vuonna 2015 ensi-iltansa saanut Kenneth Branaghin ohjaama romanttinen fantasiaelokuva. Elokuva perustuu Charles Perraultin satuun Tuhkimo ja vuoden 1950 animaatioelokuvaan Tuhkimo. Elokuvassa Tuhkimoa näyttelee Lily James ja Cate Blanchett näyttelee pahaa äitipuolta.
Elokuva sai ensi-iltansa Yhdysvalloissa ja Suomessa 13. maaliskuuta 2015.
Näyttelijät

| Alkuperäinen näyttelijä | Suomalainen näyttelijä (ääni) | Rooli |
| --- | --- | --- |
| Lily James Eloise Webb (nuori) | Alina Tomnikov Sanni Paatso (nuori) | Ella ("Tuhkimo") |
| Richard Madden | Mikko Leppilampi | Prinssi |
| Cate Blanchett | Sari Ann Stolt | Lady Tremaine (äitipuoli) |
| Helena Bonham Carter | Katja Aakkula | Haltiakummi |
| Holliday Grainger | Heljä Heikkinen | Anastasia Tremaine |
| Sophie McShera | Saara Lehtonen | Druzella Tremaine |
| Stellan Skarsgård | Eero Saarinen | Suurherttua |
| Nonso Anozie | Pertti Koivula | Kapteeni |
| Derek Jacobi | Jukka Voutilainen | Kuningas |
| Hayley Atwell | Ella Pyhältö | Ellan äiti |
| Ben Chaplin | Juhani Rajalin | Ellan isä |
| Alex MacQueen | Vesa Hämes | kuninkaallinen kuuluttaja |
| Rob Brydon | Taisto Oksanen | herra Phineus |
| Jana Perez | Katja Sirkiä | prinsessa Chelina |
| Paul Hunter | Markku Huhtamo | maamies |
Suomenkielisen version sivurooleista vastaavat Tero Koponen, Aku Laitinen ja Pinja Rautio. Käännöksestä ja ohjauksesta vastaa Markus Bäckman.
Julkaisu

Elokuvan ensimmäinen teaser traileri julkaistiin 15. toukokuuta 2014.
Vastaanotto

Valtaosa kriitikoista suhtautui elokuvaan positiivisesti. Metacritic on antanut elokuvalle arvosanan 67/100, joka perustuu 47 kriitikon antamien arvosanojen keskiarvoon. Helsingin Sanomien Anne Möttölä antoi elokuvalle neljä tähteä viidestä ja kehui elokuvan näyttelijäsuorituksia sekä erityisesti elokuvan puvustusta ja lavastusta. Hän kirjoittaa arvostelussaan ”puvustaja Sandy Powellin luomukset ovat suorastaan ihmeellisiä: värikkäitä, leikkisiä ja yltäkylläisen romanttisia. Yhdessä lavastaja Dante Ferrettin yksityiskohtaisen työn kanssa ne saavat valkokankaan hehkumaan. Cinderella – Tuhkimon tarina on nautinto.”
Elokuva on tammikuuhun 2016 mennessä tuottanut maailmanlaajuisesti noin 542,7 miljoonaa dollaria.
Aiheesta muualla

Cinderella – Tuhkimon tarina Internet Movie Databasessa (englanniksi)
Celebesinmeri

Celebesinmeri kartalla
Celebesinmeri on läntisen Tyynenmeren alue, jonka pohjoispuolella ovat Sulunmeri ja Filippiinit, idässä Indonesian Sangihesaaret, etelässä Sulawesi ja lännessä Borneo. Makassarinsalmi yhdistää sen Jaavanmereen.
Celebesinmeren pituus pohjoisesta etelään on 675 km ja idästä länteen 837 km. Sen kokonaispinta-ala on 280 000 km².
Celebesinmeren alueella on tavattu noin 580 eri korallilajia. Sen eläimistöön kuuluu mm. valaita, delfiineitä, merikilpikonnia, paholaisrauskuja, kotkarauskuja, barrakudia,  miekkakaloja ja tonnikaloja.
Aiheesta muualla

Kuvia tai muita tiedostoja aiheesta Celebesinmeri Wikimedia Commonsissa
Celebesinleiju

| Celebesinleiju |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Leijut Artamidae
Suku::  Leijut Artamus
Laji::  monachus
Kaksiosainen nimi
 Artamus monachus  Bonaparte, 1851 
Katso myös
   Celebesinleiju Wikispeciesissä   Celebesinleiju Commonsissa 
Infobox OKNimi-testi OKIUCN-testi OK: 
Celebesinleiju (Artamus monachus) on leijujen heimoon kuuluva varpuslintu.
Levinneisyys

Celebesinleijua tavataan Indonesiassa. Sen ei uskota olevan vaarassa, ja laji on luokiteltu elinvoimaiseksi.
Karina

| Karina |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°10′55″N, 25°48′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Vuorenlamminojaan 
Järvinumero:  14.141.1.022
Mittaustietoja
Pinnankorkeus:  96,6 m  
Pituus:  1,3 km  
Leveys:  260 m  
Rantaviiva:  2,839 km  
Pinta-ala:  16,501 ha  
Saaria:  ei saaria 
 fiKarina 
Karina  on Päijät-Hämeessä Asikkalassa Rutalahden kylän lähellä sijaitseva järvi.
Maantietoa

Järven pinta-ala on 16,5 hehtaaria, se on 1,3 kilometriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 2,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Ruotsalaisen lähialueeseen (14.141) se kuuluu. Järven vedenpinnan korkeus on 96,6 metriä mpy.
Celebesinmaina

| Celebesinmaina |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Enodes
Laji::  erythrophris
Kaksiosainen nimi
 Enodes erythrophris  (Temminck, 1824) 
Katso myös
   Celebesinmaina Wikispeciesissä   Celebesinmaina Commonsissa 
Infobox OKNimi-testi OKIUCN-testi OK: 
Celebesinmaina (Enodes erythrophris) on kottaraisten heimoon kuuluva varpuslintu.
Levinneisyys

Celebesinmainaa tavataan kotoperäisenä Sulawesin saarella Indonesiassa. Lajin on kuvattu olevan yleinen, ja vaikka sen levinneisyysalue onkin pieni, on se luokiteltu elinvoimaiseksi.
Celebesinkäpinkäinen

| Celebesinkäpinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Harmaakäpinkäiset Coracina
Laji::  temminckii
Kaksiosainen nimi
 Coracina temminckii  (Müller, 1843) 
Katso myös
   Celebesinkäpinkäinen Wikispeciesissä   Celebesinkäpinkäinen Commonsissa 
Infobox OKNimi-testi OKIUCN-testi OK: 
Celebesinkäpinkäinen (Coracina temminckii) on käpinkäisten heimoon kuuluva varpuslintu.
Levinneisyys

Celebesinkäpinkäistä tavataan Indonesiassa Sulawesin saarella. Lajin kannankehitys on vakaa, ja se on luokiteltu elinvoimaiseksi.